как се отстранява най-лесно грим?
важно е да отбележим, че не само нанасянето на грим изисква висококачествени продукти – същото бихме могли да кажем и за неговото отстраняване. за щастие съществуват изключително добри демакианти – така наричаме продуктите, чиято формула е успешно насочена към отстраняването на грим. експериментирайте относно кои продукти биха се отразили най-добре на кожата ви и кои най-успешно биха се справили с премахването на макиажа. опциите са не една и две – можете да използвате мляко за почистване на лице, което е щадящо и оставя кожата мека и хидратирана. двуфазните почистващи гелове са също удачен вариант – те едновременно премахват грим и почистват кожата в дълбочина. демакиантните мокри кърпички също са удачен вариант, особено ако ви предстои пътуване. не на последно място споменаваме и мицеларните води, добили изключително голяма популярност през последните години. мицелите в тях с лекота улавят и задържат нечистотиите от лицето ви.